Wat is u ondervinding met u pasiente en Zyban om op te hou rook?
Ek rook en is op Paxil. Ek het gedink om eerder Zyban as `n anti-deppresant te gebruik (en natuurlik die Paxil stop) en dan kan ek 2 vlieë met een klap doodslaan.
Ek het ook gelees dat Zyban nie so `n groot rol op `n gebruiker se libido uitoefen nie.
Het u vir my enige raad, asb?
Zyban is 'n goeie keuse en dit verdubbel jou kans om op te hou rook, maar onthou jy moet wel 'n datum kies wanneer jy gaan ophou. Jy kan wel Paxil met Zyban vervang, maar wanneer jy ophou rook, kan jy jou dokter konsulteer vir 'n beter meer doelgerigte anti-depressant. Onthou jy kan ook nie dadelik staak met die Paxil nie, jy sal jouself eers moet speen voor jy oorgaan op die Zyban. Jou dokter sal jou hiermee kan help.
Hi daar Dokter, weer ek -)
Ek is tans op 4 sigarette per dag (van 12 `n dag), maar ek sukkel om van die my eerste siggaret in die oggend ontslae te raak. Dit is waarom ek dink ek moet Zyban probeer. Ek is net bekommerd dat Zyban en Paxil nie in dieselfde klas val nie, en dus sal dit nie werk om die Paxil te los en net op die Zyban te gaan nie.
Ek het ook geen idee wat Zyban se sukses vlak is om op te hou rook asook as `n depressant nie.
Dit is waarom ek u vra om asseblief vir my raad te gee uit u ondervinding.